‘Minstens R500 000’ vir Zuma-tafelZuma. Foto: GCIS Renier Schoeman, mede-sameroeper van die PBF, kon egter nie ŉ presiese prys vir ŉ individuele kaartjie bekendmaak by president Jacob Zuma se tafel nie. “Dis minstens R500 000 [gesamentlik] om aan die [president se] tafel te sit. Die sitplekke is reeds bespreek.” Daar is vroeër berig dat die mynmagnaat Patrice Motsepe R50 000 betaal het om vanaand aan Zuma se tafel te sit. Minstens 900 betaalde gaste sal vanaand se gala-ete bywoon. Sowat 50 ministers, hul adjunkte en lede van die nasionale uitvoerende komitee sal ook die ete bywoon. Schoeman sê 15 ambassadeurs is ook na die geleentheid genooi. Die ANC se verkiesingskonferensie begin Sondag.